open-index/open-wikipedia-markdown huggingface dataset:
Fjær (teknikk)

En **fjær** er en innretning som er konstruert for å deformeres elastisk. Fjærer anvendes fortrinnsvis for å anbringe kraft, oppta støt eller lagre energi. I moderne tid er fjærer vanligvis laget av stål, men også bronse, kobber, treverk og enkelte former for tau kan brukes til å lagre mekanisk energi.

Et fjærbelastet element er noe som har en fjær festet til seg som enten strekkes eller dyttes sammen. Formålet med en fjær er å absorbere belastning eller få til en automatisk bevegelse i noe som blir brukt ofte. Når dette elementet blir belastet, gjenopptar den sin opprinnelige posisjon når belastningen avsluttes. Eksempler på dette kan man se ved håndtaket på en hullemaskin, et magasin til et våpen, eller støtdempere på bil.

## Former for fjærer
* **[[Bladfjær]]** er den eldste formen for fjæring. En bue er i prinsippet en bladfjær, og ultøser energien lagret i den spente buen i det strengen slippes. Den eldste kjente buen er fra mesolitikum. Bladfjærer i metall er kjent fra Mesopotamia i form av pinsetter av bronse eller kobber. V-formede fladfjærer var en vesentlig komponent i hjullåser, snapplåser og flintlåser til skytevåpen. Bladfjærer i stål var nesten enerådende fram til spiralfjæren ble vanlig på begynnelsen av 1900-tallet.

* **Torsjonsfjær** er en inrettning av tau laget av hamp, hestetagl eller menneskehår. Slike tau ble surret i stramme bunter og en stokk stukket inn i bunten. Ved å trekke i armen på tvers av taubunten, ble energien lagret i elastikken i tauet. Denne typen fjærer ble brukt i antikkens Hellas og Romerriket til skyte- og kastemaskiner slik som ballista og onager. Den eldste kjente bruken av våpen drevet med torsjonsfjærer var under beleiringen av Tyr i 332 f.Kr.

* **Klokkefjær** er en tidlig form for spiralfjær, men er flat i stedet for sylindrisk. Klokkefjærer dukket opp på begynnelsen av 1400-tallet som en komponent i dørlåser, men brukes mest i mekaniske urverk. I motsettning til de øvrige fjærtupene kan en klokkefjær avgi relativt konstant kraft over et lengre tidsrom mens den spennes ut. Klokkefjærer ble brukt til å lagre kraften til rotasjonshjulet i hjullåser.

* **Spiralfjær** eller **springfjær** består av en heliks av metall (vanligvis fjærstål). Slike fjærer lages både som strekk- og pressfjærer. Normalt er de laget ved å vinde opp en sylindrisk metallstang (ståltråd), men de kan også freses ut av et massivt metallstykke.

## Referanser
Rockwell (skala)

**Rockwell** er en internasjonal hardhetsskala for angivelse av metallers overflatehardhet. Måleenheten er *Hardness Rockwell* (HR). Den brukes mest i USA.

Det finnes flere skalaer A, B, C, D, E, F, G, H, K, N og T. B- og C-skalaene er mest brukt og kalles henholdsvis HRB og HRC.

Et materiales hardhet bestemmes ved inntrykning av en herdet stål- eller diamantkjegle i materialet som skal undersøkes. Måleverdien bestemmes på grunnlag av kjeglespesifikasjon, trykk og måling av inntrykningsdybde.

Hele prosessen kan automatiseres ved bruk av spesialinstrumenter.

## Internasjonale standarder
*ISO 6508-1:  Metallic materials – Rockwell hardness test – Part 1: Test method (scales A, B, C, D, E, F, G, H, K, N, T)
*ASTM E18: Standard methods for rockwell hardness and rockwell superficial hardness of metallic materials

## Se også
* Brinell (skala)
* Knoop (skala)
* Mohs skala
* Shore durometer
* Vickers (skala)
* Hardhet (materialvitenskap)
Rockwell

**Rockwell** kan referere til:

## Personer
*George Lincoln Rockwell, amerikansk løytnant og nazist
*Norman Rockwell, amerikansk maler og illustratør.
*Rockwell (musiker), Kennedy William Gordy, amerikansk popmusiker, født 15. mars 1964.

## Firmaer
*Rockwell International, tidligere amerikansk produsent av militærutstyr.

## Annet
*Rockwell (skala), internasjonal hardhetsskala for angivelse av metallers overflatehardhet.
Rolf Jarle Brøske

**Rolf Jarle Brøske** (født 1980) er en norsk kommunikasjonsdirektør og politiker for Høyre i Trondheim.

Han var medlem av Møre og Romsdal fylkesting 1999–2003 og formann i Møre og Romsdal Unge Høyre 2001–2002. Han har siden bodd i Trondheim. Han var politisk rådgiver for ordfører Anne Kathrine Slungård 2002–2003 og deretter administrativt ansatt som rådgiver i kommunen 2003–2007. Han var politisk rådgiver for statsråd Børge Brende i Nærings- og handelsdepartementet i 2005.

Brøske var forbrukerøkonom og samfunnskontakt i Fokus Bank 2007–2010 og spesialrådgiver innen strategi og kommunikasjon samt samfunnskontakt i Fokus Bank 2010–2012. I 2012 ble han næringspolitisk direktør i Det norske oljeselskap, hvor han etter oppkjøpet av Marathon Oil Norge i 2014 ble kommunikasjonsdirektør og medlem av konsernledelsen. I 2016 ble han konserndirektør for kommunikasjon og samfunn i SpareBank 1 SMN.

Brøske var medlem av Trondheim bystyre og leder i kontrollkomiteen fra 2011 til 2023. Han har vært nestleder i Trondheim Høyre og medlem av arbeidsutvalgene (styrene) for Sør-Trøndelag Høyre og senere Trøndelag Høyre. Han var vararepresentant til Stortinget fra Møre og Romsdal 2001–2009, og møtte i alt 57 dager på tinget.

## Referanser


## Eksterne lenker
*
Kjeft

En **kjeft** eller å **kjefte** kan referere til:

* Kjeft (drikk) - En leskedrikk
* Kjeft - Å bli utskjelt, grovt tiltalt eller få skjenn
* En kjeft - et annet ord for munn.
* En kjeft - En betegnelse som kan brukes om en vid åpning, et gap eller et svelg.
Wilhelmina av Nederland

**Wilhelmina Helena Pauline Marie av Oranien-Nassau** (født 31. august 1880 i Den Haag, død 28. november 1962 i Apeldoorn) var prinsesse av Nederland (1880–1890; 1948–1962), prinsesse av Oranien-Nassau, 
hertuginne av Limburg (1890–1948), hertuginne av Mecklenburg (1901–1962), dronning av kongeriket Nederlandene fra 1890 til 1948, og dronningmor fra 1948 til sin død i 1962 med tittelen **prinsesse Wilhelmina av Nederland**. Wilhelmina var nederlandsk regent i 57 år, lenger enn noen annen i landets historie. Prinsesse Wilhelmina var eneste barn av kong Vilhelm III og hans andre kone Emma av Waldeck-Pyrmont.

I hennes tid som statsoverhode var det flere avgjørende hendelser i landets historie, første verdenskrig og andre verdenskrig, depresjonen på 1930-tallet og Nederlands tilbakegang som kolonimakt. Utenfor Nederland er hun mest kjent for sin rolle som monark i eksil under andre verdenskrig, hvor hun var en stor inspirasjon for det okkuperte landets innbyggere.

## Barndom
Wilhelmina, som i de første ukene av livet ble kalt *Paulientje* (lille Pauline), hadde tre eldre halvbrødre fra farens første ekteskap med Sophie av Württemberg: Willem (1840–1879), Maurits (1843–1850) og Alexander (1851–1884). Den eneste som fremdeles levde da hun ble født var Alexander, som var så opprørt over sin fars andre ekteskap at han nektet å møte sin søster. Han døde da hun var fire år gammel.

Da Wilhelmina var ti år gammel døde faren, og hun ble dronning. Frem til hennes attende fødselsdag var moren Emma regent. I Storhertugdømmet Luxemburg hadde kun de mannlige arvingene rett til tronen, og storhertugens krone gikk over til overhodet for den Walramske grenen av huset Nassau, Adolf.

## Referanser


## Eksterne lenker
*
Edland (andre betydninger)

**Edland** kan sikte til:

## Personer
*Henrik Edland, norsk professor, veterinær og bonde.
*Åsulv Edland, norsk kringkastingsmann.

## Navn
*Edland (slektsnavn), norsk slektsnavn.

## Steder
*Edland, bygd i Vinje kommune i Telemark
**3895 Edland, stedsnavn med postnummer
**Edland postkontor, nedlagt 7. mai 2001 og erstattet med Post i butikk
**Edland skule
**Edland barnehage
*Edland (Gjesdal), grend ved Ålgård i Gjesdal kommune i Rogaland
**Edlandsvatnet, innsjø
**Edland (gård i Gjesdal), gårdsnummer. 5, en av 3 gårder som utgjorde det området som nå er tettstedet Ålgård.
***Edland, flere gårder utskilt fra den opprinnelige gården.
**Edlandsheia
**Veinavn:
***Edland (vei i Gjesdal)
***Edlandsgeilane

## Firmaer
*Edland as, et holdingselskap på Gjøvik i Innlandet innen eiendoms- og finansinvesteringer.
*Edland Avlssenter, et hesteoppdrettsfirma på Ålgård i Gjesdal kommune i Rogaland.
MF «Hvalerfergen II»

**MF «Hvalerfergen II» ** er bygget i Fredrikstad i 1963. Siden da har den gått i trafikk i Hvaler kommune. Fra 2010 til 2015 trafikkerte den østre Hvaler på ruten mellom Skjærhalden, Lauer, Herføl, Nedgården, Nordre Sandøy, Gravningssund, Makø og Skjærhalden - og den har siden blitt benyttet som reserveferge.

## Uhell
Tirsdag den 14. desember 2004 kl. 08.50 gikk fergen på Nedgårdsgrunnen. Alle passasjerer ble evakuert, med unntak av en person som hadde med seg en lastebil. Mannskapet på to ble også igjen. Redningsskøyta «Odd Fellow» klarte ikke å dra den av, og en redningsskøyte fra Larvik måtte komme for å dra den av grunnen. Den gikk inn til havn for egen maskin. Skipet ble dratt opp på slipp, og der ble skadene reparert i løpet av relativt kort tid.

## Spesifikasjoner
* Lengde: 23,85 meter
* Bredde: 7,60 meter
* Fart: (maks) 10 knop
* Passasjerer: 100 stk.
* Tonnasje: 97 brutto tonn

## Kilder
* «Hvalerfergen II»  på fjordfähren.de
Volga–Don-kanalen

**Volga–Don-kanalen** (russisk: Волго-Донской судоходный канал имени В. И. Ленина) er en kanal i Russland, som forbinder Kaspihavet og Svartehavet. Den går fra Sarepta-svingen i Volga 20 kilometer sør for Volgograd til Tsimljansk-reservoaret ved Kalatsj-na-Donu i elva Don. Kanalen er 101&nbsp;km lang, (herav 45&nbsp;km gjennom elver og vannreservoarer).

## Historikk
Idéen med å binde sammen de to elvene har en lang historie. Det første kanalarbeidet ble gjort av Det osmanske riket i 1569. Peter den store gjorde et mislykket forsøk på å bygge en kanal på slutten av det 17. århundre. Senere ble det lagt frem flere prosjekter for en kanal mellom Volga og Don, men ingen av dem ble gjennomført.

Den faktiske byggingen av kanalen begynte i forkant av andre verdenskrig (1941&ndash;1945), som stoppet arbeidet. Byggingen ble gjenopptatt i 1948, og konstruksjonen fullført i 1952. I denne perioden ble kanalen i all hovedsak bygget av Gulag-fanger som ble innkvartert i flere arbeidsleirer i nærheten, og antall fanger var på topp i 1952 med 100&nbsp;000.

Kanalen forbinder to viktige trafikkårer og ble, sammen med Tsimljansk-reservoaret, en viktig del av et sammenhengende dypvannstransportsystem i den europeiske delen av Sovjetunionen. Den har ni sluser på Volgasiden, som hever skipene 88&nbsp;m over elvas nivå, og fire sluser på Donsiden, som senker skipene de 44&nbsp;metrene fra toppnivået ned til Don. Dimensjonene på slusene er mindre enn de som finnes på Volga, og tillater skip opp til 5&nbsp;000-tonns lastekapasitet. Kanalen henter vann fra Don, som pumpes inn i kanalen ved hjelp av tre kraftige pumper. Vannet brukes også til irrigasjon.

Den russiske komponisten Sergej Prokofjev skrev tonediktet *Møtet mellom Volga og Don* for å feire ferdigstillelsen av kanalen.

## Se også
* Liste over kanaler i Russland
*Kuma-Manytsjkanalen

## Eksterne lenker
*
Levante UD

**Levante Unión Deportiva** (*[[spansk]]*), også kjent som **Llevant Unió Esportiva** (*[[valensiansk]]*), er en spansk fotballklubb fra Valencia. 

Den spiller i den øverste divisjonen i Spania, La Liga, sesongen 2015-2016. Den 1. mai 2016 rykket Levante ned fra La Liga.

## Historie
Klubben ble stiftet den 7. september 1909, som en av de første fotballklubbene i Valencia. Grunnlegger og første klubbpresident var D. Francisco Sinisterra. Navnet «Levante» refererer til «El Levante», som er en betegnelse som ofte brukes om Spanias østkyst, omtrentlig området fra Alicante til grensen mot Frankrike. Etter den spanske borgerkrigen ble klubben av praktiske årsaker slått sammen med naboklubben Gimnástico. Levantes opprinnelige hjemmebane ,Campo del Camino Hondo del Grao, var ødelagt etter krigshandlingene. Gimnástico hadde fortsatt sin arena, Estadio de Vallejo, men sto uten spillere.

Hjemmearenaen heter i dag Estadio Ciutat de Valéncia og ligger nord i Valencia. Stadionet har i dag en kapasitet på 25&nbsp;354 mennesker.

## Triumfer
Levante vant i 1936/37 sesongen Copa de la España Libre, etter å ha beseiret byrival Valencia CF 1-0 i finalen. Levante var opprinnelig ikke kvalifisert til turneringen, men fikk plassen til FC Barcelona, da de valgte å dra på turne til USA og Mexico. På grunn av omstendighetene rundt (borgerkrigen) er tittelen omstridt. 25. september 2007 ble denne disputten avsluttet da spanske fotballforbundet, La Real Federación Española de Fútbol, anerkjente tittelen som sidestilt med turneringen Copa del Rey.

## Spillerstall
Oppdatert 26. november 2024.

### Utlånte spillere

## Referanser


## Eksterne lenker
*
Warwerort

**Warwerort** er en kommune i kretsen Ditmarsken i den tyske delstaten Schleswig-Holstein. Warwerort ligger i Büsum-Wesselburens amt, 4 km øst for amtshovedstaden Büsum. Ved utgangen av 2014 hadde Warwerort anslagsvis 250 innbyggere, basert på folketellingen i 2011.

Warwerort er første gang nevnt skriftlig i 1521 som *Werüerorth*, i 1559 som *Werven*. Med tiden ble det forsøkt å etablere en beskyttende landforbindelse mellom Büsum og Wesselburen. Warwerort gikk tapt under juleflommen som rammet nordsjøkysten av Schleswig-Holstein i 1717, og ble anlagt som båtplass på dagens sted i 1739.

Warwerort ble utskilt fra Büsum som en egen landkommune i 1934. Warwerort var underlagt Büsums amt, som i 2008 ble slått sammen med Wesselburens amt til Büsum-Wesselburens amt. Følger man klokken fra øst, grenser Warwerort til Büsumer Deichhausen, Oesterdeichstrich, Friedrichsgabekoog og Nordermeldorf.

## Referanser


## Eksterne lenker
*
Weddingstedt

**Weddingstedt** er en by og en kommune i Ditmarsken i Schleswig-Holstein, Tyskland. Weddingstedt hører under Heides omlands amt, og lå før 1. januar 2008 i Weddingstedts amt. Sistnevnte var oppkalt etter, og hadde sitt administrasjonssenter i, Weddingstedt. 31. desember 2008 hadde kommunen 2 303 innbyggere, hvilket gjør Weddingstedt til en av de mest folkerikeste kommunene i Ditmarsken.

## Geografi
Weddingstedt ligger i grenseland av et typisk geestlandskap. Kommunen består av distriktene Borgholz, Waldstedt, Weddinghusen og Weddingstedt, og sistnevnte ligger om lag 5 kilometer nord for Heide. Nærheten til Heide gjør at de fleste innbyggerne i Weddingstedt pendler til nabobyen for å arbeide. Dessuten er det etablert en industripark i byen, som nyter godt av tilgangen til Bundesautobahn 23. Jernbanen passerer også gjennom kommunen.

## Historie
Da Ditmarsken var en selvstendig bonderepublikk i middelalderen, var Weddingstedt sannsynligvis et møtested for bønder fra Norderdöfft, den nordlige delen av republikken. Sankt-Johannis-Kirche, eller Meldorfer Dom, ble oppført i Weddingstedt som Ditmarskens andre kirke, men brant ned til grunnen da Ditmarsken mistet sin selvstendighet i 1559. Kirken har siden blitt gjenoppbygd.

I 1969 ble kommunene Borgholz, Weddinghusen og Weddingstedt slått sammen til dagens Weddingstedt kommune.

Kommunens våpen ble vedtatt 10. juni 1986, og viser nederst en blå vektskål på hvit bakgrunn, og over denne et Andreaskors i hvitt og sølv på rød bakgrunn.

1. januar 2008 ble Weddingstedts amt slått sammen med Heidelands amt til det nye Heides omlands amt, og Weddingstedt mistet sin status som administrasjonssenter i amtet til Heide.

## Referanser


## Eksterne lenker
*
RMS «Lancastria»

**RMS «Lancastria»** var et britisk passasjerfartøy, levert i 1922, som ble senket under andre verdenskrig da det deltok i evakuering av allierte soldater fra Frankrike, den såkalte Operasjon Ariel. Minst 4&nbsp;000 soldater og sjømenn omkom, noe som gjør det til den største enkeltstående maritime katastrofe i Storbritannias historie og mer enn de kombinerte tap fra forlisene til RMS «Titanic» og RMS «Lusitania».

## Litteratur

* Brian James Crabb, *The Forgotten Tragedy, The Story of the Sinking of HMT Lancastria*, ISBN 1 900289 50 4
* Jonathan Fenby, *The Sinking of The Lancastria*, Simon & Schuster, ISBN 0 7432 5930 0

## Eksterne lenker
* Den hemmelige tragedien  (ABC-nyheter, 2009)
* RMS «Lancastria» – et skipsforlis som ble skjult av krigssensuren, fra BBC (engelsk)
* Nettsted om katastrofen – Lancastria Association Scotland (engelsk)
Wennbüttel

**Wennbüttel** er en kommune i kretsen Ditmarsken i Schleswig-Holstein, Tyskland. Wennbüttel hører under Midtre Ditmarskens amt, og lå før 25. mai 2008 i Albersdorfs amt.

## Referanser


## Eksterne lenker
*
Sture Bergwall

**Sture Ragnar Bergwall**, best kjent som **Thomas Quick**, (født 26. april 1950 i Korsnäs i Falun) er en svensk mann som var dømt for flere mord og andre lovbrudd. Han ble i juli 2013 frikjent for de åtte drapene han tidligere var dømt for.

Bergwall vokste opp med flere søsken og interesserte seg for teaterkunst. Han arbeidet på et lasarett da han som ung ble tiltalt for å ha begått seksuelle overgrep mot fire gutter. 

Omkring 1990 ble han tatt i et ransforsøk, og underlagt rettspsykiatrisk behandling. Fra et tidspunkt avga han forklaringer i form av tilståelser når det gjaldt en rekke andre alvorlige forbrytelser. Blant annet erklærte han seg skyldig i, og ble dømt for, mordene på Therese Johannesen fra Drammen i 1988 og Gry Storvik.

Alle drapsdommene mot Quick ble fattet på grunnlag av hans egne tilståelser. 

I november 2008 ble det kjent at han hadde trukket tilbake alle drapstilståelsene. I ettertid har han blitt frikjent for flere av drapene. Både i Sverige og i Norge er det foreslått at det dannes en egen granskningskommisjon for sakene hans.

## Mord tilstått under behandlingstiden

## Referanser
Pendulum

:*For albumet til Creedence Clearwater Revival, se [[Pendulum (album)]]*
**Pendulum** er et australsk electronica/rock/drum and bass-band. Bandet ble startet i Perth i 2002 av Rob Swire, Gareth McGrillen og Paul «El Hornet» Harding. De flyttet til Storbritannia i 2003, og utvidet bandet med Peredur «Perry» ap Gwynedd, Paul Kodish og MC Ben «the Verse» Mount i 2006. Kodish forlot bandet i 2009, og ble byttet ut med Kevin Joseph Sawka.

## Diskografi

### Album
*2005 *Hold Your Colour*  
*2008 *In Silico*  
*2009 *Pendulum: Live at Brixton Academy* (konsertalbum)
*2010 *Immersion*  
### Singler

## Eksterne lenker
* 
* 
* 
* Pendulum på Last.fm
Liberation Transmission

***Liberation Transmission*** er det tredje studioalbumet fra Lostprophets, utgitt i 2006. Dette albumet er bandets første på toppen av UK Albums Chart, noe den var i en uke. Albumet var det 94. mest solgte albumet i 2004. Det har solgt over 210&nbsp;000 kopier til sammen. Dette er det første albumet fra Lostprophets hvor Mike Chiplin ikke er med i bandet. Isteden spilte Ilan Rubin og Josh Freese trommer i bandet.

På omslaget står det *nobis pro lemma vobis*, som er latinsk for «for oss, for dem, for dere». Det kommer fra teksten i sangen Burn Burn.

## Sporliste
# «Everyday Combat» – 5:11
# «A Town Called Hypocrisy» – 3:39
# «The New Transmission» – 3:32
# «Rooftops (A Liberation Broadcast)» – 4:11
# «Can't Stop, Gotta Date With Hate» – 3:42
# «Can't Catch Tomorrow (Good Shoes Won't Save You This Time)» – 3:36
# «Everybody's Screaming!!!» – 3:52
# «Broken Hearts, Torn Up Letters and the Story of a Lonely Girl» – 4:04
# «4:AM Forever» – 4:27
# «For All These Times Son, for All These Times» – 3:54
# «Heaven for the Weather, Hell for the Company» – 4:13
# «Always All Ways (Apologies, Glances and Messed Up Chances)» – 4:25

## Listeplassering
### Album

### Singler

## Referanser


## Eksterne lenker
*
Wesselburener Deichhausen

**Wesselburener Deichhausen** er en landsby og kommune i kretsen Ditmarsken i Schleswig-Holstein, Tyskland. Wesselburener Deichhausen hører under Büsum-Wesselburens amt, og lå før 1. januar 2008 i Wesselburens amt. 31. desember 2008 hadde kommunen 139 innbyggere.

Kommunen består av *[[ortsteil]]*ene Wesselburener Deichhausen, Hartenkröge og Hassenbüttel. Det er uklart når landsbyen ble grunnlagt, men det anslås at dette var i middelalderen.

## Referanser




## Eksterne lenker
*
Wesselburenerkoog

**Wesselburenerkoog** er en kommune i Ditmarsken i delstaten Schleswig-Holstein i Tyskland. Wesselburenerkoog tilhører Büsum-Wesselburens amt.

Wesselburenerkoog er en polder (tysk: *koog*) ved elven Eiders munning i Nordsjøen. Wesselburenerkoog ble sikret med diker i 1862 og bebygd i 1863. Polderen tok store skader under en stormflo i 1962. Deretter besluttet delstatsmyndighetene i Schleswig-Holstein å utbedre flomvernet mot Nordsjøen og elvene. I 1973 stod en demning over Eider ferdig, så vannstanden i elven kunne reguleres. Veidemningen løper fra Wesselburenerkoog til Tönning i Nordfriesland.

## Referanser


## Eksterne lenker
*
Bumerangtåken

**Bumerangtåken** er ei protoplanetarisk tåke som ligger rundt  lysår unna jorden. Det ligger i Kentaur-konstellasjonen på den sørlige halvkulen. Det som gjør objektet interessant, er at det er det kaldeste punktet som hittil er oppdaget utenfor et laboratorium.

Bumerangtåken ble skapt da en stor stjerne på randen av sin levetid blåste seg opp slik at den ble varm inni og svært kald utenpå. Når stjernen «blåser seg opp», blir gassene skutt utover med en fart på 164 km/s. Det er den raske fordelingen som gjør at Nebula er så kaldt som det er.

## Referanser
USS «Von Steuben»

*USS «Von Steuben» (frem til 1917 «Kronprinz Wilhelm»), skip fra tidlig nittenhundretall
*USS «Von Steuben» (SSBN-632), moderne amerikansk ubåt
«Kronprinz Wilhelm»

*SS «Kronprinz Wilhelm», passasjerskip og senere hjelpekrysser
*SMS «Kronprinz», slagskip omdøpt til SMS «Kronprinz Wilhelm» i 1917
SS «Kronprinz Wilhelm»

**SS** «**Kronprinz Wilhelm**» (fra 1917 **USS** «**Von Steuben**») var et tysk passasjerskip og senere krigsskip. Det begynte levetiden som sivilt skip, men ble gjort om til hjelpekrysser etter utbruddet av første verdenskrig. «Kronprinz Wilhelm» ble internert i USA i 1915, og tjestegjorde deretter i US Navy med navnet «Von Steuben».

«Kronprinz Wilhelm» ble bygget ved AG Vulcan i Stettin, og var klart i 1901. Det var oppkalt etter den tyske kronprinsen. «Kronprinz Wilhelm» ble satt i rute mellom USA og Europa, og satte i 1902 fartsrekord for turen mellom Cherbourg og New York etter en reisetid på 5 dager, 11 timer og 57 minutter.

Ved krigsutbruddet var «Kronprinz Wilhelm» ute i Atlanterhavet. Etter et møte med SMS «Karlsruhe» ble «Kronprinz Wilhelm» utstyrt med blant annet to 88mm kanoner. Det ble deretter gjort om til hjelpekrysser, og ble satt til å raide ententens atlanterhavshandel. «Kronprinz Wilhelm» greide å senke femten skip &ndash; ti britiske, fire franske og ett norsk. Etter at forsyningene begynte å ta slutt gikk imidlertid «Kronprinz Wilhelm» til amerikansk havn og lot seg internere.

## Referanser


## Eksterne lenker
*
Jan Øyvind Helgesen

**Jan Øyvind Helgesen** (født 1949) er en norsk journalist og tidligere programleder i TV 2.

Helgesen er utdannet sosionom. Han startet yrkeskarrieren som journalist i *[[Arbeiderbladet]]* i 1979 hvor han var i ti år. 'Deretter arbeidet han i ''Økonomisk Rapport'' og *[[VG]]*. I 1992 begynte han i TV 2. Han startet som politisk reporter i TV 2 Nyhetene og ble leder for politisk avdeling, før han i 1997 ble redaksjonssjef for nyhetene. Fra 1999 til 2006 arbeidet han som programleder i TV 2s morgensending *[[God morgen Norge!]]*. I 2006 tok han over programlederjobben i debattprogrammet ''Tabloid'' etter Pål T. Jørgensen før han i 2008 returnerte som programleder for *God morgen Norge!.* Fra 2012 til 2016 var han nyhetsanker i TV 2 Nyhetskanalen. Han har også vikariert som programleder i ''PS'' og ''Holmgang'' og ledet valgutspørringer. Han pensjonerte seg i 2016.

Helgesen var også styremedlem i TV 2 i flere år. Han er også musiker og visesanger.

## Referanser
Stuart Richardson

**Stuart Richardson** (født 15. august 1973 i Wales) er en walisisk bassgitarist i bandet Lostprophets. Han overtok som bassist etter Mike Lewis i 1999.

## Eksterne lenker
*
ITAR-TASS

**ITAR-TASS** (russisk: **ИТАР-ТАСС**, **ITAR**: **''И**нформационное **Т**елеграфное **А**гентство **Р**оссии, **I**nformatsionnoje **T**elegrafnoje **A**gentstvo **R**ossii, Russlands Informasjons- og Telegrambyrå*) er et [[Russland|russisk]], statseid [[nyhetsbyrå]], med hovedkontor i [[Moskva]]. Byrået har drøyt 130 kontorer i Russland og andre land.

==Historie==
Nyhetsbyråets opprinnelse kan spores tilbake til et brev fra daværende finansminister Vladimir Kokovtsov til utenriksministeren datert 26. mars 1904 der Kokovtsov skriver at både handel og industri, såvel som finansdepartementet har behov for utveksling av uavhengig informasjon med andre nasjoner via telegraf på en måte som gjør nasjonale forretningsmuligheter kjent.

4. juli samme år ble det holdt et møte der en planla telegrambyrået *St. Petersburg Telegrambyrå* (SPTA). Formålet var å distribuere politiske, finansielle, økonomiske, handelsmessige og andre nyheter av allmenn interesse  innenlands og utenlands. SPTA startet som Russlands offisielle telegrambyrå 1. september 1904.

9. august [[1914]], dagen etter at [[St. Petersburg]] fikk navnet Petrograd, fikk også SPTA nytt navn; *Petrograd Telegrambyrå* (PTA). [[Bolsjevik]]ene tok kontroll over byrået den [[7. november]] [[1917]]. 1. desember fulgte et [[dekret]] om at  PTA ble nyhetsbyrået til den nye regjeringen ([[Sovnarkom]]).

Den 7. september [[1918]] ble PTA og Sovnarkom Pressebyrå (бюро печати) slått sammen til ROSTA og flyttet til Moskva. 25. juli 1925 ble navnet endret til [[TASS]] (*russisk: ТАСС, Телеграфное Агенство Советского Союза при кабинете министров СССР, Telegrafnoje Agentstvo Sovetskogo Sojuza, Sovjetunionens Telegrambyrå*) etter dekret fra presidiet i [[sentralkomite]]en i [[Sovjetunionen]].

Etter oppløsningen av Sovjetunionen ble navnet i januar 1992 endret til *Russlands Informasjons- og Telegrambyrå* (ITAR) da Russland overtok eiendelene til byrået. På grunn av den lange historien med navnet «TASS», ble navnet fra 1994 *ITAR-TASS*. TASS sto opprinnelig for «Sovjetunionens Telegrambyrå». Denne forkortelsen ble gitt en ny betydning: «Telegrambyrå for Kommunikasjon og Rapport» (*russisk: ТАСС,  Телеграфное Агентство Связи и Сообщения, Telegrafnoje Agentstvo Svjazi i Soobsjtsjenija''). Sloganet på deres engelske nettsted lyder «Every time in real time. TASS».

Byråets mangeårige økonomidirektør Anatolij Voronin ble 16. oktober 2006 funnet død i sin leilighet, som offer for et drap.

Ifølge russisk lov må ITAR-TASS oppgis som kilde når dets nyhetsrapporter refereres av andre.

## Referanser


## Se også
* Voice of Russia

## Eksterne lenker
* 
* Nettsted (engelsk)
TASS

**Telegrambyrået TASS** (russisk: **Т**елеграфное **A**генство **С**оветского **С**оюза при кабинете министров СССР, **ТАСС**, «Sovjetunionens Telegrambyrå» eller «Sovjetunionens Nyhetsbyrå») var det sentrale organet for innsamling og distribusjon av både innenlandske og utenlandske nyheter for alle sovjetiske aviser, radio- og fjernsynsstasjoner. Det hadde monopol på offisielle nyheter og bulletiner som ble levert som «Сообщение ТАСС» (Soobshcheniye TASS) eller *TASS Rapport*, *TASS Kommuniké*, *TASS Fakta* eller *TASS Opplysning*.

Byrået ble etablert 25. juli 1925 etter dekret fra presidiet i sentralkomiteen i Sovjetunionen. TASS ble etablert med utgangspunkt i det russiske nyhetsbyrået (ROSTA).

Siden 1971 har TASS sin status vært sett på som den sovjetiske sentralkomiteens forlengede arm og meninger og kommentarer derfra ble som oftest sett på som landets offisielle holdning.

TASS hadde filialer i 14 av sovjetrepublikkene (RSFSR):
*RATAU (russisk:РАТАУ, Ukrainske SSR)
*BelTA (russisk:БелТА, Hviterussiske SSR)
*UzTAG (russisk:УзТАГ, Usbekiske SSR)
*KazTAG (russisk:КазТАГ, Kasakhiske SSR)
*Gruzinform (russisk:Грузинформ, Georgiske SSR)
*Azerinform (lang-ru|Азеринформ, Aserbajdsjanske SSR)
*ElTA (russisk:ЭльТА, Litauiske SSR)
*ATEM (russisk:АТЕМ, Moldaviske SSR)
*Latinform (russisk:Латинформ, Latviske SSR), nåværende LETA
*KyrTAG (russisk:КирТАГ, Kirgisiske SSR)
*TajikTA (russisk:ТаджикТА, Tadsjikiske SSR)
*Armenpress (russisk:Арменпрес, Armenske SSR)
*Turkmeninform (russisk:Туркменинформ, Turkmenske SSR)
*ETA (russisk:ЭТА, Estiske SSR)
	
Andre filialer har eksistert, som for eksempel KarelfinTAG (КарелфинТАГ, «Det Karelo-Finske SSRs nyhetsbyrå»).

TASS hadde 682 filialer i Sovjetunionen og 94 i utlandet, og produserte innhold tilsvarende 750 avissider daglig, som ble oversatt til åtte språk. 4000 sovjetiske aviser mottok materiale fra TASS som hadde 5000 ansatte, hvorav vel 2000 var journalister og fotografer.

I 1992, som en følge av Sovjetunionens kollaps, gikk TASS over i det nye russiske nyhetsbyrået ITAR-TASS.
Per Vassbotn

**Per Kjell Vassbotn** (født 1941) er en norsk journalist og kommunikasjonsdirektør. 

Som journalist i *[[Dagbladet]]* stod Vassbotn sentralt i begivenhetene omkring regjeringen Bortens fall 1971.

Vassbotn var statssekretær (Ap) ved Statsministerens kontor i Odvar Nordlis regjering fra 1980 til 1981. Han var redaksjonssjef ved NRK Sogn og Fjordane fra 1981–1986. Fra 1986–1998 var han journalist og kommentator i *Dagbladet*. Han var pressekontakt i IBM Norge fra 2002 og også kommunikasjonsdirektør samme sted 2004–2007.

## Bibliografi
* *Da Borten falt : gjensyn med regjeringens lekkasje og forlis 1971* av Per Vassbotn, Cappelen, Oslo, 1986, 201 s. 
* *Lekkasje og forlis : om regjeringen Bortens fall* av Per Vassbotn, Cappelen, Oslo, 1971, 145 s.

## Referanser


## Eksterne lenker
*
Hans Sigvardsen

**Hans Sigvardsen** eller **Sjursen** (1530–1593) var en norsk prest.

Han var sønn av Sigvard Amundsen, sogneprest i Verdal.

Han var blant annet prest på Inderøy, kannik og kantor ved domkapittelet i Trondheim.

I 1586 ble han den første sognepresten ved Nidaros domkirke etter reformasjonen og medvirket til reformatsen i 1589. Han satt i embedet til sin død i 1593.

## Se også
*Liste over prester i Nidaros domkirke

## Referanser
Fredrik Haslund

**Fredrik Haslund** (født 27. februar 1899, død 30. desember 1961) var aktiv i arbeiderbevegelsen, arbeiderparti-mann og sekretær i Arbeiderpartiets stortingsgruppe. Han er særlig kjent for under den tyske invasjonen av Norge i april 1940 å ha ledet den såkalte gulltransporten som brakte Norges gullreserver i sikkerhet i Storbritannia.

Haslund var utdannet ingeniør i Tyskland. Rett etter avsluttet eksamen vendte han i 1921 tilbake til Norge med langt framskredet tuberkulose. Under den spanske borgerkrigen var han aktiv i Den norske hjelpekomite for Spania. Han var sammen med Karl Evang, Albert Raaen og Neimi Lagerstrøm Spaniakomiteens representant under arbeidet med opprettelsen av Norsk Folkehjelp i 1939. Han var også kontorsjef i Tiden Norsk Forlag. I 1937 ble han sekretær i Arbeiderpartiets stortingsgruppe.

## Andre verdenskrig
Da tyskerne invaderte Norge 9. april 1940 fulgte Haslund med stortingsmedlemmene under evakueringen til Elverum. Etter at Elverumsfullmakten ble vedtatt og Stortinget oppløst, valgte han å følge med kongen, kronprinsen og regjeringen videre som sjåfør og ordonnans. Den 17. april ble han av finansminister Oscar Torp utpekt til å lede evakueringen av Norges gullbeholdning til Storbritannia. Gullreservene var da allerede brakt i midlertidig sikkerhet i Norges Banks lokaler på Lillehammer. At man faktisk lyktes med å bringe gullet til Storbritannia må i stor grad tilskrives Haslunds handlekraft og evne til å improvisere.

Gullet ble fraktet med tog til Åndalsnes, hvor Haslund møtte sin søster Nini Haslund Gleditsch og hennes mann Kristian Gleditsch. Begge fulgte med gulltransporten videre til Tromsø, Kristian Gleditsch etterhvert som Haslunds nestkommanderende.

Den 20. mai 1940 fulgte Haslund med de siste 18 tonn gull over til Storbritannia ombord i krysseren HMS «Enterprise».

Da det senere samme sommer ble besluttet å bringe gullreservene videre til USA, sto Haslund sammen med Ole Colbjørnsen for planleggingen av transporten i samarbeide med Bank of England. Den 15. juni fulgte han deler av gullbeholdningen over Atlanterhavet, ombord på MS «Bomma». Skipet ankom Baltimore den 28. juni.

Etter å ha fulgt gullet til Federal Reserve Bank of New York og Bank of Canada i Ottawa og avgitt rapport til norske myndigheter, ble Haslund værende i USA. Under resten av krigen ledet han velferdsarbeidet for norske sjømenn i USA. I 1947 ble han velferdssjef for den norske handelsflåten.

## Litteratur
* Nini og Kristian Gleditsch: *Glimt fra kampårene*, Dreyer, 1954
* Nini Haslund Gleditsch: *Vær utålmodig, menneske*, Gyldendal, Oslo, 1980
* Asbjørn Øksendal: *Gulltransporten*, Aschehoug, Oslo, 1974
* Per Arnt Harnes: *Gulltransporten – dramaet dag for dag*, Romsdal sogelag, 2006
## Referanser
Emigrate

**Emigrate** er et band frontet av Richard Z. Kruspe, kjent som gitarist i Rammstein. Kruspe startet bandet i 2005 da Rammstein bestemte seg for å ta en forlenget pause. Ideen til bandet fikk han i tiden rundt Rammsteins album *[[Mutter (album)|Mutter]]*. Emigrate har utgitt fire studioalbum. Noen av musikerne som har bidratt på albumene til Emigrate er Lemmy fra Motörhead, Marilyn Manson, Till Lindemann fra Rammstein, Tobias Forge fra Ghost, og Jonathan Davis fra Korn.

## Medlemmer
* Richard Z. Kruspe – vokalist, gitarist (2005–)
* Olsen Involtini – gitarist (2005–)
* Arnaud Giroux – bassist, gitarist (2007–)
*Joe Letz – live trommeslager (2008–)
*Mikko Sirén – studio trommeslager (2013–)

## Diskografi
### Studioalbum
* *Emigrate* (2007)
* *Silent So Long (*2014)
* *A Million Degrees (*2018) 
* The Persistence of Memory (2021)

## Referanser


## Eksterne lenker
* 
*
Enaresamisk

**Enaresamisk** (**) er et østsamisk språk som snakkes av rundt 300&nbsp;enaresamer i Enare i nordlige Finland. Språket snakkes for det meste kun av middelaldrende eller eldre mennesker, og er det eneste samiske språket som kun snakkes i Finland. Språket anses som svært utrydningstruet, fordi det kun er et fåtall av barna som lærer det.

Rapperen Amoc er en av få yngre enaresamer som kjemper for språkets overlevelse ved at han rapper på enaresamisk.

## Ortografi

Enaresamisk skrives med en variant av det latinske alfabetet. 

Bokstavene Qq, Ww, Xx, Åå og Öö anvendes kun i fremmende ord og lånord.

## Referanser


## Eksterne lenker
* Maskinoversetting nordsamisk til enaresamisk
Tysk jaktterrier

**Tysk jaktterrier** er en hunderase av typen terrier. Det er en mellomstor, kompakt og velproporsjonert jakthund med røtter fra tidsrommet like etter første verdenskrig i Tyskland.

Tysk jaktterrier er modig, tøff, arbeidsvillig, utholdende, vital, temperamentsfull, lojal, omgjengelig og lærevillig. Den skal være verken sky eller aggressiv. Den kan brukes som hihund, sporhund, drivende hund og til og med som apportør på land og i vann. Rasen er en typisk jaktspesialist med tøft temperament og stor skarphet. Den har et stort aktivitetsbehov.

## Rasestandard
Rett overlinje, godt markert manke og en sterk, rett ikke for kort rygg. Lend: Kraftig muskulatur. Kryss: Flatt, kraftig muskulatur. Bryst: Dypt, godt velvet ribben, ikke for bredt, langt brystben med lange bakre ribben. Underlinje/buk: Elegant bue bakover; korte stramme flanker, lett opptrukken buk. Hale: Godt ansatt på det lange krysset. Bør bæres litt hevet enn utpreget rett opp, skal aldri bæres inn over ryggen.

Farge: Sort, mørkebrun, sortgrå melert med rødgule avgrensede tegninger på øyebryn, snute, bryst, ben og rundt analåpningen. Lys og mørk maske like tillatt. De kan også ha små hvite tegninger på bryst og tær.

Mankehøyde: Hannhunder og tisper 33–40&nbsp;cm 
Vekt: Hannhunder 9–10&nbsp;kg, tisper 7,5-8,5&nbsp;kg
Lars Emil Johansen

**Lars Emil Johansen** (født 1946) er en grønlandsk sosialdemokratisk politiker. Han var formann i partiet Siumut 1987–1997 og Grønlands andre statsminister 1991–1997.

Han ble født i fangstbygden Illorsuit i Uummannaq kommune på vestkysten av Grønland som sønn av handelsforvalter Kristian Johansen (1915–1958) og distriktsjordmor Elisabeth Henningsen (1907–1993). Moren kom fra en politisk aktiv familie, der faren, Johan Henningsen, var medlem av Landsrådet. Elisabeth Johansen ble Grønlands første kvinnelige politiker, og satt selv i Landsrådet 1959–1975. Hun meldte seg inn i Siumut i 1977.

Lars Emil Johansen er utdannet folkeskolelærer fra Grønlands seminarium i Nuuk fra 1970. Han ble ansatt som lærer i Nuuk, men allerede året etter ble han valgt inn i Landsrådet, hvor han ble sittende frem til 1975. Johansen var valgt til det danske Folketinget fra Grønland 1973–1979. I 1977 var han med på å stifte det sosialdemokratiske og nasjonalistiske partiet Siumut. Året etter ble han partisekretær og nestformann. I 1979 ble det grønlandske hjemmestyret etablert, og Johansen ble valgt inn det nye Landstinget. Siumuts formann, Jonathan Motzfeldt, ble Grønlands første statsminister, og Johansen ble næringsminister. Han forlot ministerposten i 1986. Som en del av Siumuts venstreside ivret han sterkt for å bevare regjeringssamarbeidet med Inuit Ataqatigiit etter valget i 1987. Da Motzfeldt ble kritisert for sine samtaler med Atassut, ble Johansen valgt til ny partiformann.

Johansen var forstander ved Sulisartut Højskoliat i Qaqortoq 1986–1988, deretter arbeidende styreformann i det statlige fiskeriselskapet Royal Greenland AS i Nuuk 1988–1991. I 1991 kunne han overta som statsminister etter Motzfeldt, som var alkoholisert og politisk skandalisert. Johansen slet selv med alkoholisme frem til midten av 1990-årene, da han fikk behandling i København. I 1995 utgikk det sosialistiske Inuit Ataqatigiit som Siumuts regjeringspartner til fordel for det borgerlige Atassut. I 1997 trådte han tilbake som statsminister, partiformann og landstingsmedlem, tok et opphold fra politisk virke, og gikk til stillingen som viseadministrerende direktør i Royal Greenland AS.

Johansen var på nytt valgt til Folketinget fra Grønland 2001–2011, og tilsluttet seg Den Nordatlantiske Gruppe. Han har ellers vært styreformann i Air Greenland AS, Ice Trawl Greenland AS og Upernavik Seafood AS, for å nevne noen. Han har også vært engasjert som styremedlem og rådgiver for utenlandske gruveselskaper på Grønland. I 2013 ble han overraskende valgt inn i Landstinget, hvor et flertall støttet hans kandidatur som formann (ordfører).

## Utmerkelser
Han er kommandør av Dannebrogordenen og kommandør med stjerne av Den Kongelige Norske Fortjenstorden. Han er også tildelt Grønlands hjemmestyres fortjenstmedalje, Nersornaat, i sølv (1989) og gull (1991) samt en russisk medalje for fiskeindustriarbeidere.

## Referanser


## Eksterne lenker
*
Spikerpistol

En **spikerpistol** er et verktøy som skyter spiker gjennom (og inn i) materialer som skal festes sammen, f.eks. tre eller betong. Den kan drives av trykkluft, gasspatron, elektrisitet (via kabel eller batteri), fjær eller en liten eksplosiv ladning. Eksplosive ladninger brukes oftest når bolter og grove festemidler skal festes til en betongflate.

Spikerpistoler har i stor grad erstattet hammeren som det foretrukne verktøyet blant tømrere, snekkere, i snekkerverksteder og industriell produksjon.

Bruk av spikerpistol kan være farlig hvis man ikke følger de nødvendige sikkerhetsregler.

## Galleri

Fil:2020-05 Tømrerelev cut.jpg |Tømrerlærling i arbeid med spikerpistol. 
Fil:Nail gun sweden 20030918.jpg|Trykkluftdreven spikerpistol med slange
Fil:Senco nails 20050612.jpg|Spiker for spikerpistol
Fil:blankcartridge.jpg|Patroner til boltepistol


## Se også
* Krampepistol
* Stiftepistol
* Boltepistol
Rooftops (A Liberation Broadcast)

**«Rooftops (A Liberation Broadcast)»** er den første singlen fra Lostprophets tredje studioalbum ''Liberation Transmission''. Rooftops (A Liberation Broadcast) er en av Lostprophets mest suksessfulle singler, den nådde en åttendeplass på UK Singles Chart. Sangen ble spilt inn på Hawaii.

## Sporliste
### C.D. 1
#"Rooftops (A Liberation Broadcast)"
#"Ordinary Life" (demo)

### C.D. 2
#"Rooftops (A Liberation Broadcast)"
#"Dead to Me" (Demo)
#"No Way Out" (Demo)

### Vinyl
#"Rooftops (A Liberation Broadcast)"
#"Etched" (demo)
Kildinsamisk

**Kildinsamisk** (**' eller **') er et samisk språk som snakkes av 800&nbsp;samer på Kolahalvøya i Russland. Brukerne av kildinsamisk lever spredt utover Kolahalvøya, men det er området rundt Lovozero som har høyest konsentrasjon av kildinsamer. Kildinsamisk er det største østsamiske språket etter antall brukere. Akkalasamisk, et nå utdødt samisk språk, ble tidligere ansett som å ha vært en dialekt av kildinsamisk, men anses nå som et selvstendig språk nærmest beslektet med skoltesamisk. Kildinsamisk skrives med det kyrilliske alfabetet.

Språkforskeren Georgij Kert arbeidet med kildinsamisk.

## Referanser


## Eksterne lenker
* 
* Антонова А. А., Э. Шеллер 2021: Саамско-русский и Русско-саамский словарь (около 16000 слов). Тромсё.
A Town Called Hypocrisy

**«A Town Called Hypocrisy»** er den andre singlen fra Lostprophets tredje studioalbum ''Liberation Transmission''. «A Town Called Hypocrisy» fikk ganske dårlig kritikk forhold til de andre singlene fra Lostprophet og ble aldri veldig populær. Den nådde en 23.-plass på UK Singles Chart.

## Sporliste
### CD 1
#«A Town Called Hypocrisy»
#«Love» (demo)

### CD 2
#«A Town Called Hypocrisy»
#«Distances» (Demo)
#«What You Do» (Demo)

### Vinyl
#«A Town Called Hypocrisy»
#«Still Falling»
Krampe (andre betydninger)

**Krampe** kan referere til:

* Krampe, en ufrivillig, og ofte smertefull, sammentrekning av en muskel.
* Krampe (festemiddel), et mekanisk festemiddel
* ''Krampe'' (album), et musikkalbum med Frank Aleksandersen
Olsen Nauen Klokkestøperi

**Olsen Nauen Klokkestøperi** er et norsk klokkestøperi etablert i 1844. Det holder til på gården Nauen (gnr. 11/1) ved Barkåker i Tønsberg kommune i Vestfold og ble etablert av klokkestøper Ole Olsen. Bedriften drives i dag av sjette generasjon Olsen Nauen og har fra omkring 1915 vært Norges eneste gjenværende klokkestøperi for større klokker.

## Om klokkestøperiet
Olsen Nauen Klokkestøperi produserer blant annet klokkespill, kirkeklokker, skipsklokker, gårdsklokker og mer, som oftest støpt med klokkebronse, som er en legering av cirka 80 % kobber og 20 % tinn.

Firmaet har levert kirkeklokker til svært mange av norske kirker. En del av produksjonen eksporteres, dels til misjonskirker, men også til andre kunder. Klokkespillene i Oslo rådhus, Oslo domkirke, Sem rådhus i Tønsberg og Trefoldighetskirken i Arendal er eksempler på klokkespill levert av Olsen Nauen. Firmaet har også laget et mobilt klokkespill som leies ut.

På gården har støperiet et lite museum med utstilling av gamle og nye klokker. Her kan en blant annet se Fon kirkes gamle klokke.

Daglig leder av støperiet er i dag Morten H. Olsen-Nauen, som er klokkestøper i sjette generasjon. Faren Ole Christian Olsen Nauen ble i 2007 tildelt Kongens fortjenstmedalje i gull for sin virksomhet.

Tidligere ledere ved Olsen Nauen Klokkestøperi.
* fra 1844 Olsen, Ole
* fra 1860 Olsen, Ole Chr.
* fra 1893 Olsen Nauen, Ole
* fra 1926 Olsen Nauen, Ole
* fra 1963 Olsen Nauen, Ole Chr.
* fra 2006 Olsen Nauen, Morten H.


KLOKKER.jpg|Klokkespill levert til Trefoldighetskirken i Arendal
Nauen.jpg|Klokke støpt ved Olsen Nauen Klokkestøperi


## Referanser




## Litteratur
* Stavseth, Reidar: Klokkestøpere i hundre år. O. Olsen & Søns klokkestøperi Nauen ved Tønsberg 1844-1944, Tanum 1944. www.nb.no

## Eksterne lenker
* 
*
The Triumph of Steel

***The Triumph of Steel*** er et musikkalbum av heavy metal-bandet Manowar, utgitt i 1992. Dette er gitarist David Shankle og trommeslager Kenny Earl «Rhino» Edwards eneste studioalbum. David Shankle erstattet Manowars forrige gitarist Ross the Boss etter at han forlot bandet etter at albumet *[[Kings of Metal]]* var ferdiginnspilt i 1988. Rhino erstattet Manowars langvarige trommeslager Scott Columbus, som måtte slutte i bandet for å ta seg av sin syke sønn.

## Sporliste
# «Achilles, Agony and Ecstasy in Eight Parts» – 28:38
#*«Prelude»
#* I. «Hector Storms the Wall»
#* II. «The Death of Patroclus»
#* III. «Funeral March»
#* IV. «Armor of the Gods»
#* V. «Hector's Final Hour»
#* VI. «Death Hector's Reward»
#* VII. «The Desecration of Hector's Body»
#** Part 1
#** Part 2
#* VIII. «The Glory of Achilles»
# «Metal Warriors» – 3:54
# «Ride the Dragon» – 4:33
# «Spirit Horse of the Cherokee» – 6:02
# «Burning» – 5:10
# «The Power of Thy Sword» – 7:51
# «The Demon's Whip» – 7:50
# «Master of the Wind» – 5:26

* «Achilles, Agony and Ecstasy in Eight Parts» er albumets lengste og mest komplekse sang på 28 minutter 38 sekunder, og var sannsynligvis ment til et eget album som aldri ble ferdig.

## Personell
* Eric Adams – Vokal
* David Shankle – Gitar
* Joey DeMaio – Bass
* Kenny Earl Edwards – Trommer

## Eksterne lenker
*
Public Disturbance

**Public Disturbance** var et hardcore-band fra Cardiff i Wales som eksisterte i perioden 1995 til 2000. Bandet ga ut to album og deltok på flere samlealbum med britisk hardcore musikk. De ble oppløst som en følge av at to av de sentrale medlemmene, trommeslager Ian Watkins og gitarist Mike Lewis, forlot bandet til fordel for Lostprophets.

## Medlemmer
* : vokal
* : bass
* : gitar
* Ian Watkins: slagverk (1995–1998)
* Mike Lewis: gitar (1995–2000)
*  slagverk (1998-2000)
* : gitar (2000-2000)

## Diskografi
* *Victim of Circumstance* (1998)
* *Possessed to Hate* (1999)

## Eksterne lenker
* 
* Public Disturbance på MySpace
Nuugaatsiaq

**Nuugaatsiaq** (tidligere stavet *Nûgâtsiaq*) er ei bygd i Avannaata kommune på vestkysten av Grønland, ca. 133 km fra Uummannaq by. Bygda hadde 5 innbyggere i 2018.

Navnet Nuugaatsiaq betyr «den mellomstore framspringende pynten». Bygda ligger på et nest på sørkysten av øya Qeqertarsuaq i Karrat Isfjord. Illorsuit, rundt 35 kilometer mot sørvest, er den nærmeste nabobygda.

Den 17. juni 2017 ble Nuugaatsiaq rammet av store bølger. Tsunamien ble utløst av et jordskjelv. 39 personer ble evakuert.

## Referanser


## Eksterne lenker
* www.arktiskebilleder.dk Historiske bilder fra Nuugaatsiaq.
Ærlig talt

***Ærlig talt: memoarer 1944–2007*** er selvbiografien til Carl Ivar Hagen som ble gitt ut i 2007.

## Språkbruk
NRK satte opp et debattprogram i beste sendetid i forbindelse med utgivelse av boken der Hagens språkbruk ble debattert. Denne oppmerksomhet kan skyldes at hans kone Eli Hagen nylig også hadde gitt ut en selvbiografi med friske uttalelser om personer som er kjent i norsk politikk. Dessuten ble språkbruken sammenholdt med Thorbjørn Berntsen, «leppa fra Grorud», selv om kritikerne forventet en annen slang fra forretningsmannen fra Røa.

I boken omtales mange personer med kraftige karakteristikker som gir et viktig innblikk i Hagens personlighet og selvforståelse, og Hagen byr på "friske" uttalelser om en rekke politikere og kollegaer i Stortinget. Hans direkte talemåte kan dermed anses som et dypere og mer sannferdig uttrykk enn høfligere og forfinede uttalelser.

I boken kommer Carl I. Hagen med en rekke karakteristikker av politiske motstandere. Eksempler på personer som får ros er Lars Sponheim, som omtales som en person med «smittende humør og sjarmerende fremferd» som er «positiv, hyggelig og pågående», og Dagfinn Høybråten, som beskrives som «korrekt, kunnskapsrik, opptatt av tekniske forhold og søkte å fremstå som en lyttende og interessert statsråd». Omtalen av Kjell Magne Bondevik er delt. Bondevik beskrives som «hyggelig, imøtekommende, smilende og blid» samtidig som han er «opptatt av å være konstruktiv og få ting til». Hagen gir også Bondevik negativ personkarakteristikk.

## Innhold

Boken omhandler alt fra hans barndom og hans vei til hvor han er nå. Boken dekker også dannelsen av Fremskrittspartiet i 1977. Han omtaler også strategiske og politiske valg, og hvordan livet var som partiformann og stortingspolitiker.

I boken kan man også lese om blant annet Anders Langes parti, «kronprinsene» i partiet, striden med Bondevik, Bolkesjø-oppgjøret, Søviknes-saken og om når Bondevik gikk av etter å ha stilt kabinettsspørsmål i Stortinget i den såkalte gasskraftsaken.

## Referanser
Europavei 76

**Europavei 76** går mellom Migliarino og Firenze i Italia. Veiens lengde er 88 km og følger autostrada 11 hele strekningen. 

Europavei 76 var 1968-1992 navn på veien Haugesund–Drammen i Norge, som nå heter Europavei 134.

## Knutepunkter
}

|}

## Referanser


## Eksterne lenker
17. serierunde i Premier League 2007/08

**17. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 15. desember med syv kamper kl. 16.00 og én kamp kl. 18.15. Den 16. desember ble det spilt to kamper; Arsenal mot Chelsea og Liverpool mot Manchester United.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no